**BILJEŠKE**

**UZ FINANCIJSKA IZVJEŠĆA ZA 01.01.-31.12.2023.**

Broj RKP-a: **07903** AOP ozn. razdoblja**: 2023-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

**UVODNI DIO**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim i nemoćnim osobama (starije i nemoćne osobe) čija je djelatnost:

- pružanje usluga u okviru smještaja (stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika),

- pružanje usluga poludnevnog i cjelodnevnog boravka,

- pružanje usluga smještaja za osobe oboljele od Alzheimerove demencije u terminalnom stanju bolesti te

- pružanje usluge pomoći i njege u kući.

Osnivač Doma za starije i nemoćne osobe Velika je Požeško slavonska županija.

U okviru svoje osnovne djelatnosti Dom skrbi za 130 korisnika, koliki je i smještajni kapacitet.

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 18/22, 46/22 i 119/22),Zakona o ustanovama (NN 76/93,29/97,47/99,35/08,127/19 i 151/22), Pravilnikom o mjerilima za pružatelje socijalnih usluga (NN broj: 110/22), Zakona o radu (NN broj 151/22), Zakona o proračunu (NN 144/21).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta i koeficijentima složenosti poslova u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

Obaveza sastavljanja i predaje financijskih izvještaja i Bilješki uz financijske izvještaje proizlazi iz Zakona o proračunu („NN“ br. 144/21) i Pravilnika o financijskom izvještavanju u proračunskom računovodstvu („NN“ br. 37/22).

Do svibnja 2023. godine kada je proglašen kraj pandemije virusa Covid-19, nastavljen je rad organiziran u težim uvjetima odnosno primjena svih epidemioloških mjera koje su se odrazile, kao i prijašnjih godina, na materijalnim rashodima.

Isto tako, okolnosti na tržištu u smislu energetske krize, poskupljenja robe utjecali su na poslovanje Doma u smislu povećanja troškova za namirnice, materijalu za higijenske potrepštine, materijalu za održavanje, …

Uredba Vlade RH kojom je subvencioniran dio rashoda za električnu energiju te Odluka o provedbi mjera za smanjenje utjecaja porasta cijena energenata za pružatelje socijalnih usluga smanjila nam je rashode za električnu energiju. U cilju daljnjeg smanjenja ovih rashoda u Domu je u toku 2023. godine završen projekt Izgradnja sunčane elektrane financiran od strane Fonda za zaštitu okoliša i energetsku učinkovitost.

**BILANCA**

**Imovina**

**B002** Nefinancijska imovina – indeks 150,6

Tijekom 2023. godine nabavljena je nova imovina (postrojenja i oprema) u vrijednosti **7.345,41 €** te izvršena dodatna ulaganja na građevinskim objektima (izgradnja sunčane elektrane) u vrijednosti **114.962,56 €.** Radovi na izgradnji sunčane elektrane odvijali su se tijekom ljeta 2023. godine, a primopredajni zapisnik i stavljanje imovine u upotrebu odnosno povećanje vrijednosti građevinskog objekta obavljeno je 07.12.2023. godine.

U tijeku 2023.godine, dotrajala i rashodovana oprema, knjigovodstveno otpisana u cijelosti, a na temelju Zapisnika komisije je sanirana na način da je predana ovlaštenim tvrtkama za odvoz i sanaciju otpada te je izvršeno isknjiženje opreme u vrijednosti **8.926,53 €.**

Na kraju 2023. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o proračunskom računovodstvu i računskom planu. Ukupni otpis 2023. godine iznosio je **38.496,32** **€**.

Budući da je godišnji otpis nefinancijske imovine zajedno s rashodom iste (isknjiženjem) manji od iznosa nabavljene imovine tijekom godine, vrijednost nefinancijske imovine je veća (indeks 150,6) u odnosu na stanje 01. siječnja 2023.

**1** Financijska imovina

Financijska imovina sastoji se od:

Novac u banci i blagajni (**11)** na dan 31.12.2023. bilježi povećanje u odnosu na početak godine za 18,6%, a ovisi i varira o podmirenju obveza i ostvarenju prihoda. Sredstva na računu su za pokriće nedospjelih obveza.

**12 -** iskazana potraživanja odnose se na potraživanja za naknade za bolovanja od HZZO-a

koje se refundiraju u iznosu od **1.128,74 €**

**16 -**  iskazana sredstva u iznosu od **92.953,22 €** odnose se na

- potraživanja od naših korisnika, njihovih obveznika uzdržavanja i Ministarstva rada, mirovinskog sustava, obitelji i socijalne politike za sredstva kojima se sufinancira usluga smještaja u našoj ustanovi a odnose se na potraživanja za mjesec prosinac 2023. godine u iznosu 2.562,74 €

- potraživanja za pomoći u iznosu 90.390,58 € - ovo su potraživanja od Fonda za zaštitu okoliša i energetsku učinkovitost za sudjelovanje u projektu Izgradnja sunčane elektrane u Domu, na temelju ugovora sklopljenog s Fondom (12.10.2022.). Projekt je realiziran u cijelosti, a temeljem ugovora Fond sudjeluje u troškovima 80% odnosno 60% troškova, što iznosi 90.390,58 €.

Zahtjev za isplatu sredstava s izvješćem o projektu upućen je Fondu 18. prosinca 2023. godine te se u siječnju 2024. očekuju sredstva.

**B003 Obveze i vlastiti izvori**

Ukupne obveze u razredu 2 bilježe znatno povećanje obveza u odnosu na prethodnu godinu (indeks 234,50). Iz obrasca Obveze vidljivo je da se radi o nedospjelim obvezama, a razlog povećanju su **239 Ostale tekuće obveze** kojih nije bilo na početku 2023. Iznos na ovoj poziciji je **99.226,23 €** koji smo dužni vratiti našem osnivaču nakon što nam Fond za zaštitu okoliša i energetsku učinkovitost doznači sredstva za realizirani projekt Izgradnje sunčane elektrane što je očekivano u siječnju 2024. godine.

**922 -** Višak/manjak prihoda na dan 31.12.2023. u iznosu od **-40.603,79 €** iskazan je nakon obvezne korekcije rezultata redovnog poslovanja zbog kapitalnih prijenosa sredstava kojima su financirane nabave nefinancijske imovine.

**Tablica:Višak/manjak prihoda po aktivnostima i izvorima financiranja**

|  |  |  |  |  |  |
| --- | --- | --- | --- | --- | --- |
| IF | IZVOR FINANCIRANJA | PRENESENI VIŠAK/MANJK IZ 2022. | VIŠAK PRIHODA  2023. | MANJAK PRIHODA  2023. | REZULTAT  31.12.2023. |
| 43 | Prihod za posebne namjene | 50.714,06 |  | 5.927,27 | 44.786,79 |
| 52 | Pomoći – Fond za zaštitu o |  |  | 90.390,58 | -90.390,58 |
| 61 | Donacije - Hrvatska lutrija |  | 5.000,00 |  | 5.000,00 |
|  |  | 50.714,06 | 5.000,00 | -96.317,85 | -40.603,79 |

**96 –** obračunati prihodi poslovanja odnose se na obračunate prihode od naplate cijene usluga smještaja u našoj ustanovi koji nisu naplaćeni do 31.12.2023. u iznosu od 2.562,74 € i 90.390,58 € na obračunate a nenaplaćene prihode za pomoći od Fonda za zaštitu okoliša i energetsku učinkovitost.

**99 –** izvanbilančni zapisi sadrže podatak o vrijednosti zadužnice navedene uz obvezne Bilješke uz Bilancu, sukladno Pravilniku o financijskom izvještavanju (NN br. 37/22).

**OBVEZNE BILJEŠKE**

1. **Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum izdavanja  /primanja jamstva | Instrument  osiguranja | Iznos danog/  primljenog jamstva | Primatelj/davatelj jamstva | Namjena | Dokument | Rok važenja |
| 1. | 29.03.2018. | Zadužnica | 50.000,00 kn/ 6.636,14 € | Tekija doo,  Požega | Osiguranje  plaćanja | Ugovor  br. 07/2023 | - |

Objašnjenje:

Dom za starije i nemoćne osobe Velika je, uz suglasnost Upravnog vijeća Doma, dao dobavljaču Tekiji doo Požega, mjenično jamstvo na iznos od 50.000,00 kn (6.636,14€) kao instrument osiguranja plaćanja u valutnom roku za isporuku vodnih usluga koje se svake godine prilaže novom ugovoru.

1. **Popis sudskih sporova u tijeku**

|  |  |  |  |  |  |  |
| --- | --- | --- | --- | --- | --- | --- |
| R.br. | OVRHOVODITELJ  TUŽITELJ | SAŽETI OPIS PRIRODE SPORA | IZNOS GLAVNICE | PROCJENA FINANCIJSKOG UČINKA | PROCJENJENO VRIJEME ODLJEVA SREDSTAVA | POČETAK SUDSKOG SPORA |
| 1. | - | - | - | - | - | - |

Objašnjenje:

Dom za starije i nemoćne osobe Velika u toku 2023. godine nema sudskih sporova u tijeku koje bi naveli u ovoj tablici.

**BILJEŠKE ZA RAZLIKE NASTALE USLIJED PRERAČUNA KUNA U EURE**

* Aktiva i pasiva bilance stanja na dan 1. siječnja 2023. uvećane su za 0,01 € nastale kao

razlika uslijed preračunavanja i zaokruživanja kune u eure primjenom fiksnog tečaja konverzije

* Višak prihoda poslovanja uvećan je za 0,13 € zbog smanjenja obveza u razredu 2 za

0,11 € i usklađenja za 0,02 €

* Nabavna vrijednost imovine na razredu 0 u aktivi bilance umanjena je za 0,05 € na

dugovnoj strani računa pripadajuće imovine, a ispravak vrijednosti za 0,04 € na potražnoj strani računa ispravka vrijednosti zbog prijenosa analitičkog knjigovodstva dugotrajne nefinancijske imovine i usklađenja

* Vlastiti izvori na skupini 9111 za nefinancijsku imovinu u pasivi bilance umanjeni su

za 0,01 € na potražnoj strani kako bi i dalje postojala bilančna ravnoteža

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda poslovanja - **6** tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika iznosi **104,7** što znači da su prihodi ostvareni u većem iznosu u odnosu na izvještajno razdoblju prethodne godine.

Razlog tome su prihodi:

**63** - pomoći koje smo ostvarili kao financijsku podršku za smanjenje utjecaja porasta cijena energenata na pružatelje socijalnih usluga u RH za cijelu 2023. godinu, a tijekom 2022. za 9 mjeseci,

**65** – prihod po posebnim propisima i naknadama (koje ostvarujemo od sufinanciranja cijene smještaja) su također ostvareni u većem iznosu **(8,6%)** zbog povećanja cijene usluge smještaja od 01. rujna 2022. godine,

**66** - tekuće donacije ostvarene kroz sitan inventar i namirnice u iznosu od 1.188,25 €, a u prosincu 2023. godine primili smo iznos od 5.000,00 € od Hrvatske lutrije, Zagreb koji smo temeljem sklopljenog Ugovora o donaciji obvezni iskoristiti isključivo u svrhu poboljšanja kvalitete života starijih i nemoćnih osoba. S obzirom na kratkoću vremena, sredstva s 31.12.2023. iskazana na ovoj poziciji, prenosimo u iduću godinu kada ćemo ih utrošiti sukladno ugovoru.

**67** - prihod iz nadležnog proračuna ostao je na istoj razini sukladno Odluci o kriterijima i mjerilima i načinu financiranja domova za starije i nemoćne osobe Požega i Velika u 2023. godini (indeks 99,9)

**31 -** Rashodi za zaposlene ostvareni su za 6,4% više u odnosu na prethodnu godinu, zbog povećanja osnovice za obračun plaće, uvođenja privremenog dodatka i povećanja materijalnih prava za zaposlene - **312** sukladno kolektivnim ugovorima.

Rashodi za službena putovanja – **3211** i rashodi za stručno usavršavanje zaposlenika – **3213** ostvareni su u znatno većem iznosu na prethodnu godinu koju je obilježila pandemija corona virusom te su zbog sprečavanja širenja zaraze virusom Covid19 svi seminari i stručna usavršavanja odrađena online, a bilo ih je i u puno manjem opsegu što se ove godine promijenilo.

Rashodi za Materijal i sirovine – 3222 povećani su u odnosu na prethodnu godinu zbog poremećaja na tržištu odnosno zbog povećanja cijene namirnica i sredstava za čišćenje i održavanje.

Zdravstvene usluge – 3236 znatno su manji (indeks 26,9) zbog obavljanja sistematskog pregleda u prošloj 2022.godini za sve radnike sukladno kolektivnom ugovoru.

Isplata sudskih presuda za razlike plaće u prethodnoj 2022.godini povećala je rashode: Pristojbe i naknade (3295), Troškove sudskih postupaka (3296), kao i Zatezne kamate (3433) kojih ove godine nije ni bilo ili su ostvareni u znatno manjem iznosu.

3721 Naknade građanima u kućanstvu odnose se na đeparac korisnika koji su u našu ustanovu smješteni temeljem rješenja Centra za socijalnu skrb, a koji im pripada po Zakonu o socijalnoj skrbi. Izmjenama Zakona o socijalnoj skrbi iznos đeparca je povećan što je rezultiralo i povećanje ove stavke u našim rashodima.

Rashodi za nabavu nefinancijske imovine - 4 ostvareni su u znatno većem iznosu (indeks 716,5) jer smo, osim nabave opreme u vrijednosti 7.345,41€, realizirali projekt Izgradnja sunčane elektrane, odnosno dodatna ulaganja na građevinskim objektima koji financira Fond za zaštitu okoliša i energetsku učinkovitost (80% i 60%). Prema ugovoru sklopljenom s Fondom, sredstva za ovu namjenu će nam biti doznačena po završetku radova, primopredaji i plaćanju računa.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na poziciji **102** Starost u okviru socijalne zaštite.

**OBRAZAC P-VRIO**

**P022** Iznos od 456,00 € odnosi se na primljenu zaštitnu opremu (pomoć) za suzbijanje širenja zaraze virusom COVID-19 početkom godine sa skladišta Ravnateljstva CZ preko Požeško slavonske županije. Ova sredstva smo, sukladno čl. 55.st. 5. Pravilnika o računovodstvu, evidentirali preko računa 91512.

**IZVJEŠTAJ O OBVEZAMA**

**V001 –** Stanje obveza iskazano na ovoj poziciji ( **86.315,39 €)** odnosi se na stanje 01. siječnja 2023. godine iskazano u našim glavnim knjigama koje se razlikuje od stanja obveza na kraju izvještajnog razdoblja prošle godine u Obrascu OBVEZE za 2022. godinu (86.315,50 €) za 0,11 €. Razlog je razlika koja se pojavila prilikom konverzije kuna u euro.

**V006** - Stanje obveza na kraju izvještajnog razdoblja iznosi **202.415,63** €, sve obveze su nedospjele.

Stanje obveza na kraju izvještajnog razdoblja u odnosu na početak godine je puno veće a razlog su 239 Ostale tekuće obveze u iznosu od 99.226,23 € , a odnose se na obveze za povrat našem osnivaču nakon naplaćenog prihoda od Fonda za zaštitu okoliša i energetsku učinkovitost.

Nedospjele obveze odnose se na:

* obveze za plaću za 12/23 u iznosu od 62.365,46 €
* obveze za naknadu za prijevoz 12/23 u iznosu od 1.462,56 €
* obveze za materijalne rashode nastale u 2023. godini ali im je rok dospijeća u siječnju ili veljači ove godine, a iznose 39.361,38 € (KUF)
* obveze za povrat županiji – osnivaču u iznosu 99.226,23 €
* obveze za nabavu nefinancijske imovine, dospijeće u siječnju, 397,79 € (KUF)

Mjesto: Velika datum: 30.01.2024.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Odgovorna osoba: Mirjana Novak, magistra soc.rada, ravnateljica

Odgovorna osoba: